CELEX: 62020TN0736
Language: el
Date: 2020-12-11 00:00:00
Title: Υπόθεση T-736/20: Προσφυγή της 11ης Δεκεμβρίου 2020 — OP κατά Επιτροπής

8.3.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 79/31
            
         
      Προσφυγή της 11ης Δεκεμβρίου 2020 — OP κατά Επιτροπής
      (Υπόθεση T-736/20)
      (2021/C 79/41)
      Γλώσσα διαδικασίας: η αγγλική
      
         Διάδικοι
      
      
         Προσφεύγων: OP (εκπρόσωπος: Σ. Παππάς, δικηγόρος)
      
         Καθής: Ευρωπαϊκή Επιτροπή
      
         Αιτήματα
      
      Ο προσφεύγων ζητεί από το Γενικό Δικαστήριο:
      
                  —
               
               
                  να ακυρώσει i) την απόφαση της εξεταστικής επιτροπής της 5ης Φεβρουαρίου 2020, με την οποία ο προσφεύγων δεν περιλήφθηκε στον εφεδρικό πίνακα προσλήψεων του γενικού διαγωνισμού EPSO/AST/147/19 και ii) την απόφαση της αρμόδιας για τους διορισμούς αρχής της 3ης Σεπτεμβρίου 2020, με την οποία απορρίφθηκε η ένσταση που υπέβαλε ο προσφεύγων κατά της απόφασης της εξεταστικής επιτροπής της 5ης Φεβρουαρίου 2020, καθόσον περιλαμβάνει συμπληρωματική αιτιολογία·
               
            
                  —
               
               
                  να καταδικάσει την καθής στα δικαστικά έξοδά της καθώς και στα δικαστικά έξοδα του προσφεύγοντος στην παρούσα δίκη.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής του, ο προσφεύγων προβάλλει τέσσερις λόγους.
      
                  1.
               
               
                  Με τον πρώτο λόγο προβάλλεται παραβίαση των αρχών της ίσης μεταχειρίσεως, της διαφάνειας και της αντικειμενικότητας καθώς και παράβαση του άρθρου 1δ, παράγραφος 5, του Κανονισμού Υπηρεσιακής Καταστάσεως.
               
            
                  2.
               
               
                  Με τον δεύτερο λόγο προβάλλεται προσβολή του δικαιώματος χρηστής διοίκησης.
               
            
                  3.
               
               
                  Με τον τρίτο λόγο προβάλλεται ανεπαρκής και πλημμελής αιτιολογία.
               
            
                  4.
               
               
                  Με τον τέταρτο λόγο προβάλλεται παράβαση του άρθρου 27 του Κανονισμού Υπηρεσιακής Καταστάσεως.